કર્ણાટકની કૉંગ્રેસ-જેડીએસ સરકારમાંથી ટેકો પાછો લેનારા એચ. નાગેશ સ્વતંત્ર ધારાસભ્ય છે તથા આર. શંકર કેપીજેપીના ધારાસભ્ય છે.

સમાચાર ઍજંસી પીટીઆઈ મુજબ તેમણે કર્ણાટકના રાજ્યપાલ વજુભાઈ વાળાને પત્ર લખીને ટેકો પાછો ખેંચવાની જાણકારી આપી છે. 

મીડિયાને મળેલા પત્રમાં લખેલું છે કે તેઓ તત્કાળ પ્રભાવથી ઍચડી કુમારાસ્વામીની સરકારને આપેલો ટેકો પાછો ખેંચી રહ્યાં છે. 

પીટીઆઈ મુજબ તેઓ હાલ મુંબઈની એક હોટલમાં છે, જાણવા મળ્યું છે કે તેમણે સરકારને જરૂરી પગલાં લેવા કહ્યું છે. 

કર્ણાટકમાં કૉંગ્રેસ તથા ભાજપ એક બીજા પર ધારાસભ્યોને ખદીર-વેચાણના પ્રયત્નોના આક્ષેપ વચ્ચે રાજકીય ગરમી વધી છે. 

ભાજપના ધારાસભ્યો હાલ ગુરુગ્રામમાં ધામા નાખીને બેઠાં છે, તો એવા અહેવાલો છે કે કૉંગ્રેસ તથા સ્વતંત્ર ધારાસભ્યો મુંબઈની એક હોટલમાં છે. 

ગત વર્ષે કર્ણાટકમાં વિધાનસભા ચૂંટણીમાં કૉંગ્રેસે પોતાના 80 ધારાસભ્યો અને જનતા દળ સૅક્યુલરના 37 ધારાસભ્યો સાથે લઈને સરકાર બનાવી હતી. બન્ને પક્ષોની કુલ સીટોની સંખ્યા 117 હતી એટલે કે બહુમત કરતાં પાંચ વધારે. 

જોકે, બે સભ્યોએ ટેકો પાછો ખેંચવા છતાં હજી સુધી તો સરકાર ટકેલી છે. જો વધારે ધારાસભ્યો ટેકો... બીજા 4000 અક્ષરો માટે લેખ ચાલુ રાખો:
પાછો ખેંચે તો સરકાર પડી શકે છે. 

ભાજપના 104 ધારાસભ્યોને તાત્કાલિક ધોરણે દિલ્હી નજીક એક ફાર્મ હાઉસમાં મોકલી દેવામાં આવતા કર્ણાટકનું રાજકારણ ફરી એક વખત ચર્ચામાં આવ્યું છે.

ભાજપના નેતા અને કર્ણાટકના ભૂતપૂર્વ મુખ્ય મંત્રી બી. એસ. યેદિયુરપ્પાએ આરોપ મૂક્યો છે કે રાજ્યમાં કૉંગ્રેસના મુખ્ય મંત્રી એચ. ડી. કુમારસ્વામી પર ધારાસભ્યો ખરીદવાનો આરોપ મૂક્યો છે.

યેદિયુરપ્પાએ પત્રકાર પરિષદ યોજી કહ્યું, "અમે બધા અહીં આવી ગયા છે કારણ કે કુમારસ્વામીએ ધારસભ્યોને ખરીદવાનું શરૂ કરી દીધું છે."

બીજી તરફ એવું પણ કહેવામાં આવી રહ્યું છે કે આગામી લોકસભા ચૂંટણીને ધ્યાનમાં રાખીને પક્ષ અધ્યક્ષ અમિત શાહ બેંગાલુરુ જઈ શકે એમ નથી એટલા માટે દરેક ધારાસભ્યોને દિલ્હી બોલાવ્યા હતા.

આ દરમિયાન મૈસૂર ખાતે પત્રકારો સાથે વાતચીત કરતા કુમારસ્વામીએ કહ્યું, "મુંબઈમાં હાજર ધારાસભ્યો અને દિલ્હીમાં હાજર ભાજપના ધારાસભ્યો અમારી સાથે છે. અમારી સરકારને કોઈપણ પ્રકારનો ખતરો નથી."

"મેં મુંબઈ સ્થિત રહેલા ધારાસભ્યો સાથે વાતચીત કરી છે અને તેઓ પક્ષ છોડીને ક્યાંય નથી જવાના."

મોદીને ક્લિન ચીટ મામલે સુપ્રીમ કરશે સુનાવણી

સુપ્રીમ કોર્ટે મંગળવારે કહ્યું છે કે તે ચાર અઠવાડિયાં બાદ નરેન્દ્ર મોદીને ગોધરાકાંડ મામલે એસઆઈટીએ આપેલી ક્લિનચીટ વિરુદ્ધ ઝાકિયા જાફરીએ કરેલી અરજીની સુનાવણી કરશે. 

મૃત કૉંગ્રેસ સાંસદ એહસાન ઝાફરીનાં પત્ની ઝાકિયા જાફરીએ ગુજરાત હાઈકોર્ટના 5 ઑક્ટબર 2017ના એ આદેશ સામે સુપ્રીમ કોર્ટમાં અરજી કરી છે, જેમાં ગુજરાત હાઈકોર્ટે એસઆઈટીના નિર્ણય સામે સુનાવણી કરવાની તેમની અરજી નકારી દીધી હતી. 

સુપ્રીમ કોર્ટમાં જસ્ટિસ એ. એમ. ખાનવિલ્કર અને અજય રસ્તોગીની બૅન્ચે કહ્યું કે ચાર અઠવાડિયાં બાદ આ કેસ અંગે સુનાવણી હાથ ધરવામાં આવશે.

ઉલ્લેખનીય છે કે એહસાન ઝાફરીની ગોધરાકાંડ વખતે હત્યા કરી દેવામાં આવી હતી. 

રાજકુમાર હિરાણી જાતિય સતામણીના આરોપ પર શું બોલ્યા

'સંજુ', 'પીકે' અને 'મુન્નાભાઈ એમ.બી.બી.એસ' જેવી ફિલ્મો બનાવનારા દિર્ગદર્શક રાજકુમારી હિરાણી પર એક મહિલાએ જાતિય શોષણનો આરોપ લગાવ્યો હતો.

મહિલાએ એક વેબસાઇટમાં પોતાની વાત રજૂ કરતા જણાવ્યું છે કે તેઓ 'સંજૂ' ફિલ્મમાં હિરાણીનાં આસિસ્ટન્ટ ડિરેક્ટર હતાં.

મહિલાનો આરોપ છે કે સપ્ટેમ્બર 2018ના સમયગાળામાં હિરાણીએ સેંકડો વખત તેમનું જાતિય શોષણ કર્યું છે.

બીજી તરફ હિરાણીએ આ આરોપોને નકારી કાઢ્યા છે અને કહ્યું છે કે તેમની છબી ખરાબ કરવા...